****

**THE Olympic regatta**

**2019.07.12-07.14**

**Versenyutasítás**

A Versenyutasítás egy szabályában a [DP] jelölés azt jelenti, hogy a szabály megsértéséért járó büntetés, az óvási bizottság döntése alapján, a kizárásnál kisebb is lehet.

1. **Versenyzőknek szóló közlemények**

A versenyzőknek szóló közleményeket a THE kikötőépület földszintjén lévő hivatalos hirdetőtáblán és az esemény Facebook oldalán jelenítik meg.

1. **A versenyutasítás módosításai**

A versenyutasítás módosításait a hatályba lépés napján 9:00 óra előtt függesztik ki kivéve, ha a futamok időbeosztását módosítják, mert ezeket a hatályba lépést megelőző napon 20:00 óráig függesztik ki.

1. **Parti jelzések**
   1. A parti jelzéseket a THE kikötő épület emeletén található árbocra tűzik ki.
   2. Amikor az AP lobogót a parton tűzik ki a Versenyjelzések AP pontjában az „1 perc” „nem kevesebb, mint 50 percre” módosul.
2. **A futamok időbeosztása**
   1. A napi első futamok figyelmeztető jelzésének tervezett időpontja 10:00.
   2. A rendezőség napi 3 futamot tervez.
   3. A tervezett napi első futamok figyelmeztető jelzése előtt másfél órával a rendezőség csapatvezetői értekezletet tart a THE kikötő épület társalgójában.
3. **Osztálylobogók és rajtsorrend:**

Az osztálylobogók és rajtsorrend a következők

|  |  |  |
| --- | --- | --- |
| 470 | Fehér alapon fekete 470 | 0 |
| Finn | Fehér alapon kék finn osztályjelzés | +5 perc |
| 420 | Fehér alapon fekete 420 | +10 perc |
| Laser Standard | Fehér alapon piros Laser osztályjelzés | +15 perc |
| Laser Radial | Kék alapon fekete LR | +20 perc |
| Laser 4.7 | Zöld alapon fekete 4.7 | +25 perc |

**A rajtsorrend és a rajtidők változhatnak az aktuális szélviszonyoknak megfelelően.**

1. **Pályák és jelek**

Az 1. számú melléklet ábrái mutatják be a pályákat, a jelek elhagyásának sorrendjét és oldalát és a jelek leírását.

1. **Versenyterületek**

A rendezőség a part elhagyásakor az 1-es vagy a 2-es kódlobogóval jelzi, hogy a keleti-, vagy a nyugati medencébe tervez pályát tűzni.

1. **Rajt**
   1. A hajók figyelmeztetése céljából, egy rövidesen kezdődő futam vagy rajteljárás esetén legalább öt perccel a figyelmeztető jelzés előtt kitűzésre kerül a rajtvonalon a narancsszínű lobogó egy hangjellel.
   2. A rajtvonal a jobb oldali rajtjelen narancsszínű lobogót viselő árboc és a bal oldali rajtjel szél felőli oldala között lesz.
   3. Amely hajók figyelmeztető jelzését még nem adták, a többi futam rajteljárásának idejére nem lehetnek közelebb, mint 50 méter a rajtvonal bármely pontjától. [DP]
   4. Amely hajó a rajtjelzést követő 4 percen belül nem rajtol el, tárgyalás nélkül el nem rajtolt (DNS) hajóként kerül értékelésre. Ez módosítja az RRS A4 és A5 szabályokat.
   5. Az RRS 30.4 szabály (A fekete lobogó) a következővel egészül ki: A vitorlaszámokat legalább 3 percig mutatják. A vitorlaszámok kihelyezésekor egy hosszú hangjelet adnak.
2. **A következő szakasz módosítása**
   1. A következő szakasz módosításakor a versenyrendezőség citromsárga henger alakú felfújható bóját helyez ki (vagy áthelyezi a célvonalat) és az eredeti jelet olyan hamar, ahogy az kivitelezhető, eltávolítja. Egy újabb módosítás esetén egy új jelet egy eredeti jellel cserélnek.
3. **A** **cél**
   1. A célvonal a céljelen lévő kékszínű lobogót viselő árboc és citromsárga henger alakú bója között lesz.
   2. A versenyzők a célba érésük után a lehető leggyorsabban hagyják el a célterületet és amennyiben lesz még futam, térjenek vissza a rajtterületre. A célterület a célvonal bármely pontjától mért 50 méteres távolság. [NP] [DP]
4. **Időkorlátozások és célidők**
   1. Időkorlátozás nincs.
   2. A tervezett futamhossz minden osztálynak 50 perc.
   3. Azon hajók, amelyek nem érnek célba az elsőnek a pályát végigvitorlázó és célba ért hajót követő 20 percen belül, tárgyalás nélkül DNF-ként kerülnek értékelésre. Ez módosítja az RRS 35., az A4 és az A5 szabályokat.
5. **Óvások és orvoslati kérelmek**
   1. Óvási űrlapok a versenyirodán kaphatók (ami a THE kikötőépület emeletén található). Az óvásokat és az orvoslati vagy az ismételt megnyitásra vonatkozó kérelmeket oda kell benyújtani a megfelelő határidőn belül.
   2. Minden osztály részére, az óvási határidő a napi utolsó futam utolsó hajójának célba érési időpontját, vagy a napi versenyzés végét jelentő jelzés versenyrendezőség általi kitűzését követő 60 perc közül a későbbi.
   3. Az óvási határidőt követő 30 percnél nem később kifüggesztik a közleményeket, hogy tájékoztassák a versenyzőket azokról a tárgyalásokról, amelyeken felek, vagy amelyeken tanúként nevezték meg őket. A tárgyalásokat a kifüggesztett időponttól kezdve az óvási szobában tartják, amely a THE kikötő épületének emeletén található.
   4. A versenyrendezőség, a technikai bizottság, vagy az óvási bizottság óvásairól szóló közleményeket a hajók RRS 61.1(b) szabály szerinti értesítése céljából kifüggesztik.
   5. Kifüggesztik azoknak a hajóknak a listáját, amelyeket az RRS 42 szerint büntettek.
   6. Az utolsó ütemezett versenynapon (és a selejtező futamok utolsó napján) egy, az óvási bizottság egy döntésére alapozott orvoslati kérelmet nem később, mint 30 perccel a döntés kifüggesztését követően kell benyújtani. Ez módosítja az RRS 62.2-t.
6. **Biztonsági előírások**

Amely hajó kiáll egy futamból, vagy nem indul azon, a lehető leghamarabb köteles értesíteni a versenyrendezőséget. [DP]

1. **Legénység vagy felszerelés cseréje**
   1. Versenyzők cseréje csak a versenyrendezőség előzetes írásos hozzájárulásával lehetséges.
   2. Sérült vagy elveszett felszerelések pótlása csak a versenyrendezőség írásos engedélyével lehetséges. A pótlás iránti kérelmeket az első ésszerű alkalommal kell benyújtani a bizottsághoz. [DP]
2. **Felszerelési és felmérési ellenőrzés**

A vízen a versenyrendezőség vagy a technikai bizottság egy tagja utasíthat egy hajót, hogy azonnal menjen ellenőrzésre egy megadott helyre. A parton a felszerelések bármikor ellenőrizhetők, vagy felmérhetők.

1. **Hivatalos hajók:**

A hivatalos hajókat a következőképpen jelölik:

Versenyrendezőségi hajók RC feliratú lobogót viselnek.

Juryhajók Jury vagy „J” feliratú lobogót viselnek.

1. **Kísérőhajók**
   1. Csapatvezetőknek, edzőknek és más támogató személyeknek az első rajtoló osztály előkészítő jelzésétől kezdve egészen addig, amíg minden hajó célba ért vagy kiállt, vagy a versenyrendezőség halasztást, általános visszahívást vagy érvénytelenítést jelzett, azokon a területeken kívül kell tartózkodni, ahol a hajók versenyeznek. Kivéve ez alól a mentési helyzetek. [DP]
   2. A mentési terv az első nap a csapatvezetői értekezleten kerül kihirdetésre és a hirdetőtáblán lesz elérhető.
2. **Hulladék elhelyezése**

Hulladék elhelyezhető a kísérő és a hivatalos hajók fedélzetén.

1. **Rádiókapcsolat**

Vészhelyzetet kivéve, egy versenyben lévő hajó nem végezhet olyan hang- vagy adatátvitelt és nem vehet olyan hang- vagy adatkapcsolatot, amely nem érhető el minden hajó számára. [DP]

1. **Felelősség kizárása**

A versenyzők kizárólag saját felelősségükre vesznek részt a versenyen. Lásd az RRS 4. szabályt, Döntés a versenyen való részvételről. A versenyt rendező szervezet semmiféle felelősséget nem vállal anyagi károkért, személyi sérülésekért vagy halálesetért, ami a versenyhez kapcsolódóan, az megelőzően, annak során vagy azt követően következik be.

1. **Biztosítás**

Minden résztvevő hajónak rendelkeznie kell érvényes felelősségbiztosítással, amely esetenként legalább 5 millió összegig vagy ennek megfelelő értékig biztosít fedezetet.

Jó szelet!